আর্বিল সভ্যতা জাদুঘর

**আর্বিল সভ্যতা জাদুঘর** হল একটি ইরাকি কুর্দিস্তানের রাজধানী হাওলার শহরে অবস্থিত একটি প্রত্নতাত্ত্বিক জাদুঘর। বিষয়বস্তু এবং সংগ্রহের দিক থেকে এটি সুলায়মানিয়া প্রদেশের সুলায়মানিয়া জাদুঘরের পরে ইরাকি কুর্দিস্তানের দ্বিতীয় বৃহত্তম জাদুঘর। এখানে প্রাগৈতিহাসিক যুগ থেকে শেষ আব্বাসীয় যুগের নিদর্শন রয়েছে।

## ইতিহাস
সংগ্রহশালাটির প্রথম ভবন স্থাপিত হয়েছিল ১৯৬০-এর দশকের মাঝামাঝি সময়ে, যেখানে কিছু অল্পসংখ্যক নিদর্শনই ছিল। ছোট ওই ভবনটি হাওলারের কেন্দ্রস্থলে মিনারাহ জেলায় অবস্থিত ছিল। তখন এরবিল প্রত্নতাত্ত্বিক পরিদর্শন অধিদফতর  এই জাদুঘরের প্রশাসনের দায়িত্বে ছিল। ১৯৭০-এর দশকের মাঝামাঝি সময়ে জাদুঘরটি স্থানান্তর করা হয় এরবিলের প্রাচীন দুর্গে। এরপর জাদুঘরটির প্রশাসনিক দায়িত্ব নেওয়া হয়েছিল বাগদাদের প্রত্নতত্ত্ব বিষয়ক সাধারণ অধিদফতর দ্বারা। এরপর বিভিন্ন প্রাচীন যুগের বহু নিদর্শন বাগদাদের ইরাকি জাদুঘর থেকে স্থায়ী ঋণ হিসেবে এরবিল জাদুঘরে স্থানান্তর করা হয়। ফলে জাদুঘরের সংগ্রহ ও বিষয়বস্তু ব্যাপকভাবে সমৃদ্ধ হতে থাকে। প্রত্নবস্তুর সংখ্যা বৃদ্ধির কারণে ১৯৮৫ সালে একটি নতুন ভবন নির্মাণ প্রকল্প শুরু হয়। ইরান-ইরাক যুদ্ধ (১৯৮০–১৯৮৮) শেষ হওয়ার পর ১৯৮৯ সালে বর্তমান ভবনটি জনসাধারণের জন্য উন্মুক্ত করা হয়। এটি প্রাচীন ক্বালিঞ্জ আগা টিলার নিকটে অবস্থিত। তবে ১৯৯০ সালে কুয়েত আক্রমণ (ইরাকি সেনাবাহিনী কর্তৃক), ১৯৯১ সালের কুর্দি বিদ্রোহ এবং ১৯৯০-এর দশকের মাঝামাঝি সময়ে কুর্দিদের অন্তর্দ্বন্দ্বপূর্ণ গৃহযুদ্ধের কারণে জাদুঘরের বহু আর্কাইভ ও নথি হারিয়ে যায়। ফলে জাদুঘরের অনেক নিদর্শনের তথ্য আজ আর পাওয়া যায় না। 

### কক্ষ
জাদুঘরের ভবনটি তুলনামূলকভাবে ছোট এবং ৩টি প্রদর্শনী কক্ষে বিভক্ত:

* প্রথম প্রদর্শনী কক্ষে প্রাগৈতিহাসিক যুগ থেকে শুরু করে খ্রিস্টপূর্ব দ্বিতীয় সহস্রাব্দের সূচনাপর্যন্ত সময়ের নিদর্শন রাখা হয়েছে। দর্শনার্থীরা এখানে প্যালিওলিথিক যুগ, জারমো, হালাফ, সামারা, উবেইদ, উরুক, এরিদু, প্রারম্ভিক রাজবংশ, আক্কাদীয় এবং নব্য-সুমেরীয় যুগের নিদর্শন দেখতে পাবেন। কিছু কিছু নিদর্শন পুরাতন ব্যাবিলনীয় যুগেরও।
* দ্বিতীয় কক্ষে উরার্তীয়, হুরিয়ান, আশুরীয় (মধ্য ও নব-আশুরীয় উভয়), সেলিউকিদ এবং হাত্রা যুগের নিদর্শন প্রদর্শিত হয়েছে। তবে নব-বাবিলীয় যুগের কোনো নিদর্শন সেখানে নেই। 
* শেষ কক্ষটিতে সাসানীয় এবং ইসলামী যুগের (বেশিরভাগ আব্বাসীয়) নিদর্শন রয়েছে।

### খোলার সময়
জাদুঘরটি সোমবার থেকে বৃহস্পতিবার, সকাল ৯:০০ টা থেকে দুপুর ১:০০ টা পর্যন্ত খোলা থাকে। ছুটির দিনে এটি বন্ধ থাকে। এখানে প্রবেশের জন্য মূল্য দিতে হয় না।

## চিত্রশালা

File:One of the halls of the Erbil Civilization Museum, displaying Mesopotamian artifacts from the Paleolithic period to the beginning of the 2nd Millennium BC.jpg|এরবিল সভ্যতা জাদুঘরের একটি হল, মেসোপটেমিয়ার পুরাতাত্ত্বিক নিদর্শন প্রদর্শিত (প্যালিওলিথিক যুগ থেকে খ্রিস্টপূর্ব ২য় সহস্রাব্দের শুরু পর্যন্ত)
File:One of the halls of the Erbil Civilization Museum displaying Mesopotamian artifacts from the Urartian, Hurrian, and Hatra periods.jpg|এরবিল জাদুঘরের একটি হল, উরার্তু, হুরীয়ান, অ্যাসিরীয় ও হাত্রা যুগের নিদর্শন। ইরাকি কুর্দিস্তান।
File:Incense burner. Hurrian period, 1300-1000 BC. From Tell Basmosian, Dukan, Iraq. Erbil Civilization Museum.jpg|ধূপদানি। হুরীয়ান যুগ, ১৩০০-১০০০ খ্রিস্টপূর্ব। তেল বাসমোসিয়ান (তেল বাজমুসিয়ান), ডুকান হ্রদ, ইরাক। এরবিল জাদুঘর। সুলাইমানিয়া জাদুঘরেও একই ধরনের ধূপদানি রয়েছে।
File:Temple foundation cone of Gudea, ruler of Lagash. Ur III period. Erbil Civilization Museum.jpg|লাগাশের শাসক গুডেয়ার মন্দিরের ভিত্তি কনিকা। উর তৃতীয় যুগ। দক্ষিণ মেসোপটেমিয়া (আধুনিক ইরাক)। এরবিল জাদুঘর।
File:Pottery jar from Mesopotamia. Halaf period, 4900-4300 BC. Erbil Civilization Museum.jpg|মেসোপটেমিয়ার মাটির পাত্র (হালাফ যুগ, ৪৯০০-৪৩০০ খ্রিস্টপূর্ব)। এরবিল জাদুঘর, ইরাকি কুর্দিস্তান।
File:Door socket inscribed with the name of Shu-Sin, king of Ur, Ur III. From Mesopotamia, Erbil Civilization Museum.jpg|উরের রাজা শু-সিনের নাম খোদাই করা দরজার সকেট (উর তৃতীয় যুগ)। মেসোপটেমিয়া, এরবিল জাদুঘর।
File:Sanatruq I, 2nd century AD. From Hatra. Erbil Civilization Museum, Iraqi Kurdistan.jpg|সানাত্রুক প্রথম, ২য় শতাব্দী খ্রিস্টাব্দ। হাত্রা থেকে প্রাপ্ত। এরবিল জাদুঘর।
File:Ivory plaque from Nimrud. It depicts a standing and striding bull. From Nimrud, Mesopotamia, Iraq. Neo Assyrian Period, 911 to 612 BCE. Erbil Civilization Museum, Iraq.jpg|নিমরুদ থেকে প্রাপ্ত হাতির দাঁরের ফলক, দাঁড়ানো বলদের চিত্র। নব্য অ্যাসিরীয় যুগ (৯১১-৬১২ খ্রিস্টপূর্ব)। এরবিল জাদুঘর।
File:Easarhaddon cylinder from fort Shalmaneser at Nimrud. It was found in the city of Nimrud and was housed in the Iraqi Museum, Baghdad. Erbil Civilization Museum, Iraq.jpg|নিমরুদে শালমানেসার দুর্গে প্রাপ্ত এসারহাদনের সিলিন্ডার। পূর্বে বাগদাদ জাদুঘরে রাখা ছিল। এরবিল জাদুঘর।
File:Topzawa Stele or Topzawa Rock. It describes Urartian clashes with Assyrians. The stele belonged to the kingdom of Musasir at Sidekan village, Erbil Governorate, Iraq Erbil Civilization Museum, Iraqi Kurdistan.jpg|টপজাওয়া স্টেলা: উরার্তু-অ্যাসিরীয় যুদ্ধের বর্ণনা। মুসাসির রাজ্যের (সাইদেকান গ্রাম, এরবিল) নিদর্শন। এরবিল জাদুঘর।
File:Sandstone statue of a man or deity. The statue belonged to the Musasir Kingdom. Urartian period, 1st millennium BCE. Precise provenance of excavation is unknown. Erbil Civilization Museum, Iraqi Kurdistan.jpg|বলির শিল্পের মূর্তি (মানুষ বা দেবতা)। মুসাসির রাজ্য, উরার্তু যুগ (খ্রিস্টপূর্ব ১ম সহস্রাব্দ)। অজানা স্থানে পাওয়া গেছে। এরবিল জাদুঘর।
File:جرة_جمدة_نصر.jpg|জেমদেত নাসর যুগের (৩১০০-২৯০০ খ্রিস্টপূর্ব) মাটির পাত্র।
File: تمثال_حجري_يمثل_الملك_الآشوري_سنحاريب.jpg|নব্য অ্যাসিরীয় রাজা সেন্নাচেরিবের মূর্তি (৭০৫-৬৮১ খ্রিস্টপূর্ব)।
File:آجرات_الملك_شلمنصر_الثالث.jpg|রাজা শালমানেসার তৃতীয়-এর কাদামাটির ইটে কিউনিফর্ম লিপি।


## তথ্যসূত্র

বিষয়শ্রেণী:আর্বিলের জাদুঘর
বিষয়শ্রেণী:ইরাকের প্রত্নতাত্ত্বিক জাদুঘর